google/wiki40b huggingface dataset:
Halsnøya

Halsnøya, eller Halsnøy, er den største øya i en samling av øyer sør i Kvinnherad kommune i Hordaland. Det er den mest folkerike øya i kommunen. Innbyggertallet per 2006 er ca. 2 400. Øya kalles ofte for «Perlo» eller «Basarholmen». Tettsteder på øya er Eidsvik, Sæbøvik, Øvrevik, Landamarka, Fjelland, Høylandsbygd, Fatland, Arnavik og Toftevågen.  
Sæbøvik regnes som sentrum.  Nord for sentrum regnes som «utøya», sør for sentrum regnes som «innøya».
En av Norges eldste båter «Toftebåten» eller «Halsnøybåten» ble funnet på Halsnøya i 1896, og rekonstruert i målestokk i 2006.
Naboøyene til Halsnøya er Fjelbergøya og Borgundøya, og det går ferje mellom disse tre øyene. Sjoøya er ei lita øy som hører til Halsnøy. Kolsøya, Toftøya, Blokkebærholmen og andre små øyer/holmer ligger tett rundt Halsnøya.

Turisme

På Halsnøya finner man turistattraksjoner som Halsnøy kloster, «Sæbøvikfestivalen», «Klokkesteinen», «Magnars hage» og «Radiohola».  Det er svært populært med fiske og hytteleie om sommeren, med mange besøkende fra Vest-Europa.

Halsnøy kloster

Halsnøy kloster er et av Norges første kloster.  Det er et augustinerkloster, og ble bygd av Erling Skakke en gang på 1100-tallet.  Her var det på den tiden både sykehus, kirke (tilbedelse), overnatting, fiske- og jordbrukshandel, og diverse andre arbeidsplasser.  Det var augustinermunker og -nonner som tok seg av syke sjømenn, soldater, bønder og andre syke mennesker.  Den dag i dag er Halsnøy kloster en turistattraksjon, der folk fra hele Norge besøker klosteret hvert år.  Like ved klosteret ligger Sunnhordland folkehøgskule. Stein fra klosteret kan man finne igjen blant annet på Stord. I klosterhagen kan man fremdeles finne spor etter urter og andre planter som ble brukt blant annet til medisin i klosteret.
Halsnøy kloster hører til Sunnhordlandsmuseet.
Vennelaget for Halsnøy kloster, stiftet i 1986, er en gruppe ildsjeler som arbeider for å vedlikeholde klosteret.

Kommunikasjon

Med ferje kan man reise til Ranavik på nordspissen av Halsnøya fra Skjærsholmane på Stord eller kjøre undersjøisk tunnel fra Sunde (i Sunnhordland).
Til Sydnes på sørspissen av Halsnøy kan man reise fra Utbjoa, Borgundøya, Fjelbergøya, og fra Skjærsholmane om Fjelbergøya og Utbjoa. Med hurtigbåt kan man reise til Ranavik fra Leirvik på Stord, fra Sunde, eller direkte fra Bergen.

Halsnøytunnelen

I mars 2008 åpnet en undersjøisk tunnel, som går langs havbunnen under Høylandssundet, fra Toftevågen på Halsnøya og over til Sunde på fastlandet.
September 2019 blei denne bommen gratis.

Skoler

Sunnhordland folkehøgskule, Halsnøy skule, Øyatun ungdomsskule

Berg

Svartaberget, Toftåsen, Landaåsen, Ravnakulten, Jamburfjell, Sydnessåta, Håfjell og Tjobergshaugen.

Vann

Landavatnet, Gravdalsvatnet, Fjellandsvatnet, Kjekavatnet og Fatlandsvatnet.
Whistler Sliding Centre

The Whistler Sliding Centre (Centre des sports de glisse de Whistler på fransk) er en bob-, aking- og skeletonbane i Whistler i Canada omtrent 125 kilometer nord for Vancouver.  Banen ble bygget til konkurransene i bob, aking og skeleton under Vinter-OL 2010 og ble påbegynt i 2004.

Nodar Kumritashvili

Banen var åsted for flere ulykker under treningsløp i oppkjøringen til OL. Under en treningsøkt 12. februar døde den georgiske akeren Nodar Kumaritashvili av skadene han pådro seg i en krasj i banens siste sving. Med en hastighet på 143 km/t kjørte han inn i siden på banen og ble kastet inn i en stålsøyle. Han døde på et lokalt sykehus kort tid etter. Det internasjonale akeforbundet kalte umiddelbart inn til et hastemøte etter hendelsen, og all annen trening ble avblåst for dagen. Kumaritashvilis lagkamerat, Levan Gureshidze, konkurrerte ikke. Han var på den offisielle startlisten for første heat, men trakk seg og fortalte de andre deltagerne at han ikke kunne fortsette. De resterende seks utøverne som representerte Georgia i lekene, ble i Vancouver for å konkurrere til ære for Kumaritashvili, mens Gureshidze fløy tilbake til Georgia for å sørge over tapet.
Holvikejekta

Mål

Jakob Apalset bygde jekta uten tegninger, noe som var vanlig på den tiden. Båten er 20 meter lang, og måler 8,6 meter på det bredeste. Jekta er dermed en typisk jekt for frakt av fyringsved, forholdsvis bred i forhold til lengden. Den kunne laste fra 120 til 150 mål kløvet ved, avhengig av om veden var rå eller tørket. 
Masten er borte, men den skal ha vært 27,5 meter lang og av edelfuru. Masta var skøtet, hvorfor vites ikke. Med fulle seil var «Holvikja» lett å kjenne igjen siden den førte rødt råseil.

Historie

Jekta ble bygget i Kråafjæra på Sandane i 1881, og ble hovedsakelig brukt til frakt av ved og trelast til og fra Bergen. Ved siden av ved ble det også fraktet stolper, bord, emner til master, bark, tønner og skinn. Fra Bergen kunne jekta ta med fint mjøl, sukker, salt, slipesteiner, klær og takpanner. Produkter utover ved og trelast kunne være til skutas eiere, eller bestillinger som ble tatt med dersom det var plass til overs.
To turer til Bergen i løpet av et år var vanlig. Mannskapet bestod av fem-seks mann som hadde lugar i rommet bak i jekta, kalt vingen. Mennene hadde en reisekiste hver med klær, drikke og personlige eiendeler. I Bergen stod mannskapet for lasting og lossing, samt innkjøp i tråd med bestillingene. En slik rundtur tok gjerne tre til fire uker.
Etter kun noen få turer mellom Nordfjord og Bergen ble Holvikejekta i 1906 satt på land i et naust på Øyrane. Der har den stått siden. I 1909 ble båten og naustet kjøpt av Gloppen sogelag. Innen den tid var masten, seglet, krøppelspillet og ankerkjettingen solgt.
Av de mange hundre jektene som seilte med frakt mellom Bergen og fjordene på Vestlandet er Holvikejekta den eneste klinkbygde jekta som er bevart.

Bakgrunn

Båtbygging har lang tradisjon i Gloppen kommune. Nordfjordbåten er en av de eldste kjente robåt-typene på Vestlandet. De blir også kalla «Gloppe-færing» da de ble bygget i stor stil i bygda. På 1800-tallet var det båtbyggerverksteder flere steder rundt Gloppefjorden der det ble bygget robåter i ulike størrelser, fra færinger, seksringer, firæringer, femkeipinger og de største sekskeipinger på drøyt 11 meter og med 12 årer. De bygde også større jekter og fiskebåter. 
Blant de 75 jektene som fantes i Nordfjord i 1845 var 39 fra verksteder i Gloppen. Gårdene Andenes og Apalset vest for Vereide nevnes å ha hatt mange kjente jektebyggere, mens handelsstedet Hestenesøyra skal ha hatt flere jekter og mange kjente båtfolk, deriblant den kjente jekteskipperen Ola Mattiasson «Skippar-Ola» Hestenes. 
I løpet av fire år på 1850-tallet ble det produsert så mye som 600 mindre og større båter og skuter i Gloppen. Båtbygging var på den tida en lønnsom tilleggsnæring for 50 Gloppen-bønder. Den siste jekta som ble bygget i Gloppen, ble bygget i 1895.
Båtbyggertradisjonen i Gloppen er videreført i moderne tid av Brødrene Aa båtbyggeri i Hyen.
Campionato Sammarinese di Calcio

Oppsett

Det er 15 lag i ligaen fordelt på to grupper kalt Gironer. I Girone A er det 8 lag, mens det er 7 i Girone B. Det er topp tre fra hver gruppe som møtes i en Play-Off, med seks lag.
Paraprobatius

Utseende

En middelsstor, grå eller brun trebukk. Antennene er ganske tynne og mye lengre enn kroppen. Pronotum er trapesformet med en liten tann langt bak på hver side, kraftig innsnevret bak denne. Dekkvingene er nesten jevnbrede, beina med litt klubbeformede lår.

Levevis

Larvene lever i død ved.

Utbredelse

Arten lever i det sørlige Brasil og Paraguay.
Trichoxys

Utseende

Middelsstore, kontrastrikt tegnede trebukker. Artene kan minne noe om vepser. De er brunsvarte med lyse tegninger, eller mer eller mindre gulbrune. Antennene er spinkle og kortere enn kroppen. Pronotum er rundet, litt innsnevret ved roten. Dekkvingene er litt avsmalnende bakover. Beina er slanke men ikke påfallende lange.

Levevis

Larvene utvikler seg i hard og tørr, død ved på greiner og stammer av løvtrær. De voksne billene besøker gjerne blomster.

Utbredelse

Slekten lever nesten bare i Mexico, men én av artene går sør til Panama.
Norsk viltskadesenter

Norsk viltskadesenter er et nasjonalt kompetansesenter som skal bidra til gode løsninger av konflikter mellom vilt og næringsutøvelser, spesielt landbruksdrift.  Senteret driver rådgivning, forskning og utvikling innenfor forebyggende tiltak mot rovviltskader på sau og rein, beiteskader og avlingstap, kartlegging av tapsårsaker hos sau og rein, samt konfliktdempende tiltak. Aktiviteten til Norsk viltskadesenter administreres av Bioforsk Nord Tjøtta. 
Bioforsk Nord Tjøtta har konflikten mellom beitenæringa og vernede rovdyr som sitt hovedansvarsområde. Bioforskavdelingene på Fureneset og Tingvoll er tilknyttet Viltskadesenteret med hjort og annet hjortevilt som sitt ansvarsfelt. I tillegg har Bioforsk Svanhovd et spesielt ansvar for skandinavisk brunbjørn.
Norsk viltskadesenter har tett samarbeid med andre FoU-institusjoner som arbeider med tilgrensende oppgaver, som NINA, Norges miljø- og biovitenskapelige universitet, høgskolene i Hedmark og Nord-Trøndelag.
Norges damelandslag i bandy

Historie

Bandy for damer ble introdusert i Norge vinteren 1979/80 av Asbjørn Karlberg og Boye Skistad. Landslaget debuterte i en internasjonal turnering i Örebro i mars 1980. Turneringen ble spilt som rinkbandy. Norges første mål ble scoret av Turid Blixt fra Bergen.
Sesongen 1980/81 ble det spilt en internasjonal damebandyturnering i Furusethallen, der de samme fire nasjoner deltok. Sverige vant nok en gang overlegent. I 1981/82 ble en tilsvarende turnering spilt i Eindhoven i Nederland, der Norge endte på 2.-plass. 
Det første verdensmesterskapet for damer ble arrangert i Finland i 2004. Norge ble nummer fire av fem lag. I det andre verdensmesterskapet, i USA i 2006 tok Norge bronse, noe man gjentok i 2007 og på hjemmebane i Drammen i 2010.
Pleidae

Utseende

Små (1,5 – 3 mm), runde teger. Pleidae svømmer med ryggen ned. De ligner på små nymfer av ryggsvømmere (Notonectidae), men kan kjennes fra disse på at de har fullt utviklede vinger. Kroppen er kort, nærmest trekantet og sterkt hvelvet, som oftest lyst brunlig på farge, oversiden kraftig punktert. Hodet er stort og bredt, fasettøynene er temmelig store, punktøynene (ocelli) derimot ganske reduserte. Antennene består av tre ledd og er ganske korte. Scutellum er forholdsvis stort og trekantet. De fleste har fullt utviklede vinger, men disse er temmelig korte og de flyr dårlig. Beina mangler "årer" av hår slik mange andre svømmende teger har, men de svømmer likevel godt.

Levevis

De finnes i ferskvann, helst i stillestående vann. Voksne og nymfer svømmer opp-ned, men de kryper også rundt på vannplanter. De er rovdyr som jakter på små, virvelløse dyr, for eksempel vannlopper. Pleidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.
Judy Martz

Tidlig liv og utdannelse

Judy Morstein ble født den 28. juli 1943 i Big Timber i delstaten Montana. Hun ble uteksaminert fra Butte High School i 1961, og fortsatte deretter ved Eastern Montana College. Faren var gruvearbeider og rancher og moren var blant annet kokk, jobbet i en spritbutikk og som rengjøringshjelp på et motell.

Hurtigløp på skøyter

Morstein deltok hurtigløp på skøyter (1500 meter) under Vinter-OL i 1964 i Innsbruck i Østerrike. Hun var en av de to første kvinnene fra Montana som deltok i de olympiske leker. Morstein deltok også i Allround-VM på skøyter 1963 for damer i Karuizawa i Japan.

Skjønnhetskonkurranse og arbeidsleder

Hun vant skjønnhetskonkurransen Miss Rodeo Montana i 1962. Sammen med sin mann, Harry, drev hun et renovasjonsselskap i hjembyen Butte i Montana.

Politikeren

I 1996 ble Martz den første kvinnelige viseguvernør i Montana; valgt sammen med Marc Racicot. Hun var viseguvernør fra 1997 til 2001. Hun var Montanas første kvinnelige guvernør.

Guvernørperioden

Under oppløpet til guvernørvalget i 2000 vant Martz republikanernes primærvang foran den konservative aktivisten og jussprofessoren ved University of Montana Rob Natelson, med 57 prosent mot Natelsons 43 prosent. Hun forsatte med å vinne over den demokratiske motstanderen, delstatsrevisor Mark O'Keefe, i selve valget, med en margin på 51 prosent mot O'Keefes 47 prosent. Etter å ha blitt guvernør, resulterte Martz' første lovgivende sesjon i den enkeltstående største økningen i utdanningsbudsjettet i Montana historie, så vel som skattelettelser beregnet på å stimulere den stillestående økonomien i delstaten.
Judy Martz fikk oppmerksomhet over hele delstaten i november 2001 da en eiendomshandel fra 1999 mellom familien Martz og ARCO ble kjent. Familien Martz hadde en ranch som hadde felles grense med et annet større landområde eid av selskapet ARCO, som ARCO solgte til familien Martz til en angivelig lav pris. Det demokratiske partiet i delstaten påsto at Martz hadde hjulpet ARCO i hennes tid som viseguvernør. Montanas Commissioner of Political Practices fant dog at beskyldningene var grunnløse. Martz kunngjorde at hun ikke ville stille til gjenvalg som guvernør i 2004. Martz avsluttet sin periode som guvernør med å drive valgkamp for president Bush i Ohio, Arizona og andre delstater som var på vippen, samt sparring med den innkommende demokratiske guvernøren Brian Schweitzer over overføringen av regjeringsmakten.

Etter tiden som guvernør

I september 2005 ble Martz utnevnt som leder av Montanans for Judge Roberts (høyesterettsjustitiariusnominerte John Glover Roberts jr.) og talte på et valgmøte til støtte for Roberts. Hun satt i styret til Maternal Life International, University of Montana Western, Big Sky State Games og Taser International, et selskap som produserer ikke-dødelige elektriske støtvåpen for politi, militære og privatpersoner.

Familie og privatliv

Judy Martz giftet seg med sin ektefelle, Harry, i 1965 og de fikk to barn.
Gullpennen

Gullpennen er en pris som Riksmålsforbundet hver vår deler ut til en medarbeider i dags- eller ukepressen. Det blir lagt vekt på personlig stil og nyanserikdom. Prisen ble utdelt for første gang i 1985. Prisen er en av Riksmålsforbundets mediepriser, og deles ut samtidig med de andre prisene.
Kiselalger

Generelt

Kiselalgene opptrer i få former, både strekanter, bakformete og lureformete. Det mest karakteristiske ved kiselalgene er hovedveggen, som består av en indre pektinmembran og et ytre kiselskall. Skallet er i to deler, en mindre underdel og en større overdel som slutter om den undre som lokket på en boks. Skallet er gjennomsatt av porer, og gjennom disse kan noen arter sede ut plasmatråder og blir dermed i stand til å bevege seg. Det er vanlig at kiselalgene er kjeda sammen i kolonier.
Kiselalgene formerer seg ukjønnet ved langsgående deling. Delinga foregår innafor skallet i morcella, og det nye individet får det minste skallet som ny overdel. På denne måten fører celledelinga til stadig mindre individer. Når cellestørrelsen kommer ned på 30-40% av maksimumsstørrelse, overtar en kjønna formering som gjenoppretter full størrelse.
Kiselalgene er kjent som fossiler tilbake til mesozoikum. Skallet av marine arter finnes noen steder som mektige avleiringer av diatomitt eller kiselgur.
Kiselalger utgjør sammen med blågrønnbakterier et viktig næringsgrunnlag for mange arter, blant annet flamingoer.
Les Lilas

Historie

Kommunen Les Lilas ble opprettet 24. juli 1867 ved å skille ut deler av arealet til Romainville og slå det sammen med deler av arealet til Pantin og en del av arealet til Bagnolet.
Kystfort

Kystfort er en stasjonær militær installasjon bygget for å hindre angrep fra sjø mot land. Hovedvåpene var kanonbatterier, torpedobatterier og minefelt. De fleste av anleggene var kraftig fortifikerte med bunkere/kasematter i betong eller stein, eller med fjellanlegg.
Før annen verdenskrig hadde Kystartilleriet kystfort i Oslofjorden, Tønsberg, Kristiansand, Bergen, Trondheim og Vardø. I løpet av annen verdenskrig bygget tyskerne om lag 300 kystfort i Norge. En rekke av disse ble etter krigen overtatt av forsvaret og videreført i de norske kystartillerioppsetningene. De siste kystfort ble nedlagt på slutten av 90-tallet og er i dag erstattet med mobile rakettsystemer.
Flere tyske kystfort er i dag kulturminner og museer langs kysten, eksempelvis Batterie Vara (også kjent som Møvik fort) i Kristiansand og Austrått fort på Ørland. Kystartillerimuseet holder til på Oscarsborg festning.
Stordata

Stordata  (fra engelsk «big data») er datasett som er så store eller komplekse at de er vanskelige å analysere med vanlige dataprosesseringsverktøy. 
Stordata og «big data» er moteord som ofte benyttes i markedsføring av selskaper som har utviklet teknologi som er i stand til å behandle slike datasett. Ofte brukes begrepet noe feilaktig som et synonym for enhver form for dataanalyse, uavhengig av om IT-folk vil regne datasettene som «store».

Hvor store er stordata?

Datateknologien blir stadig kraftigere og de lagrede datamengdene større. Derfor varierer det over tid hva som regnes som stordata. Tidligere var gigabyte (tusen millioner byte: 1 GB = 1000 MB) og terabyte (en milliard byte: 1 TB = 1000 GB = 1000000 MB) å regne for stordata. I dag snakker man oftere om peta- og exabyte (1 petabyte = 1000 terabyte, 1 exabyte = 1000 petabyte).
Siden det er vanskelig å definere stordata som en størrelse, er det blitt vanligere å avgrense stordata gjennom egenskapene dataene har, f eks at stordata er data som er mest mulig fullstendige, detaljerte og identifiserende 
(se lenger nede i artikkelen om Egenskaper ved stordata).

Kilder til stordata

Hovedkildene til stordata er direkte og automatisk datainnsamling og frivillig dataproduksjon. I tillegg kommer åpne data.

Åpne data

Åpne data, som forvaltnings- og forskningsdata, er data som er gjort alment tilgjengelige av offentlige, ideelle og, av og til, kommersielle organisasjoner. Enkelte åpne datasett er stordatasett i seg selv, f eks forskningsdata fra internasjonale forskningsfasiliteter som CERN eller fra maskiner for DNA-sekvensering. Andre åpne datasett kan inngå i stordata i kombinasjon med andre datasett.

Datastørrelse

Hva som regnes som stordata har gjennom årene utviklet seg kraftig. Det har gått fra at man anså gigabyte (1000 megabyte) med data som store mengder data til at man i dag snakker om peta- (1000 terabyte) og exabyte (1000 petabyte).

Behandling av stordata

Når datamengdene blir store, medfører det utfordringer i innsamling, lagring, analyse, søking, utveksling og visualisering av data. En vanlig teknikk er å behandle stordata er å dele opp og distribuere datasett slik at de kan behandles parallelt. Maskinlæringsteknikker og kunstig intelligens er også sentrale. Dessuten benyttes informasjonsvisualisering til å få oversikt over og analysere store datasett.

Bruk av stordata

Utviklingen mot større datasett er basert på evnen til å trekke ekstra informasjon fra analyser av et enkelt sett med store mengder sammenhengende data, sammenlignet med separate, mindre sett med samme totale mengden data som gjør det mulig for tilkoblinger slik at man kan finne forretningstrender, fastslå kvaliteten på forskning, forebygge sykdommer, sammenligne juridiske siteringer, bekjempe kriminalitet og holde et øye med trafikkforhold i sanntid.
100% Offisielt Ben 10 Magasin

100% Offisielt Ben 10 Magasin er et tegneserieblad basert på de amerikanske TV-seriene Ben 10 og Ben 10: Alien Force fra Cartoon Network. Første magasin ble gitt ut i 2009 av Egmont.
NetHack

Spillets gang

På vei nedover i hulegangene, møter spilleren på monstere, feller, mennesker og gjenstander, slik som i de fleste RPG-spill. Nøkkelen til nettopp dette spillets popularitet ligger derimot i den enorme kompleksiteten. Alt spilleren finner og plukker med seg kan ha alvorlige forbannelser over seg, maten kan være giftig, og enkelte situasjoner kan drepe momentant. Siden det dessuten ikke går an å lagre spillet og prøve en bestemt situasjon flere ganger vil dette også si at spillet har en ganske høy vanskelighetsgrad, og mange spillere har spilt i årevis uten å runde spillet. Spillverdenen består av rundt 50 hulenivåer, mesteparten av disse blir tilfeldig generert på starten av hver spilleomgang. Etter å ha hentet opp Yendos amulett fra underverdenen Gehennom, må spilleren kjempe seg opp igjen og ut av grotteinngangen, for til slutt å nå astralplanet hvor han/hun kan ofre amuletten på alteret til guden sin og selv oppnå status som halvgud.
Spilleren starter også med et kjæledyr, enten hund eller katt (ridderen har en ponny). Kjæledyret kan drepe monster og til og med hjelpe spilleren med å rane butikker, og i likhet med spilleren øker kjæledyret sin styrke når det slåss. Hvis en spiller behandler kjæledyret sitt dårlig kan det derimot vende seg mot deg.

«Spillutviklerne tenker på alt»

Et kjent uttrykk i NetHack-miljøer er «The DevTeam thinks of everything». For det første er spillet proppfullt av alle slags referanser, ikke bare til populærkultur og mytologi, men til og med filosofi og vitenskap. For eksempel kan du møte en kvantemekaniker i spillet. Når han dør er det en viss sjanse for at det ligger igjen en eske, og oppi den ligger det en katt og en «wand of death». Når du åpner esken er det 50% sjanse for at katta er i live (jf. tankeeksperimentet om Schrödingers katt). For det andre er spillverdenen utrolig avansert, og det finnes mange forskjellige måter å gjøre samme ting på. Skal du for eksempel inn gjennom en låst dør, kan du låse den opp med en nøkkel, prøve å sparke den inn eller til og med dirke den opp med et kredittkort. For det tredje er spillet stadig i utvikling, og blir bare mer og mer avansert for hver ny utgivelse.
Barnevernloven

Lov om barneverntjenester (barnevernloven) er en norsk lov av 17. juli 1992 som trådte i kraft 1. januar 1993 og som har som formål å sikre at mindreårige som lever under forhold som kan skade deres helse og utvikling, får nødvendig hjelp og omsorg til rett tid, og å bidra til at barn og unge får trygge oppvekstvilkår.

Lovens virkeområde

Loven gjelder for mindreårige. Dersom barnevernet eller klienten ønsker det kan tiltak som er satt i gang før fylte 18 år, videreføres til klienten fyller 23 år, såkalt ettervern.
Loven gjelder for alle personer som oppholder seg i Norge, også utenlandske statsborgere. Folkeretten setter imidlertid visse begrensninger for anvendelsen av loven – særlig når det gjelder tvangsinngrep overfor utenlandske borgere med kortvarig opphold i riket.

Ansvarsområder

Kommunene, fylkeskommunene og staten i fellesskap ansvarlige for at loven utøves.
Kommunens barneverntjeneste utfører det daglige arbeidet overfor barn og deres familier. Fylkeskommunens oppgaver er å bistå kommunene med plassering av barn utenfor hjemmet, mens statens oppgaver er å overse det hele, og å komme med lov og retningslinjer for arbeidet.

Praksis

Barnevernloven og dens praksis, bygger grovt sett på 3 hovedpillarer; det biologiske prinsipp, minste inngreps prinsipp, og hensynet til barnets beste. Barnevernloven avspeiler gjennom disse prinsipper og praksis den alminnelige rettsoppfatning for utøvelse av omsorg og inngripen i en omsorgssituasjon.
Jorge

Etymologi

Jorge er dannet som en spansk form av det latinske navnet Georgius, som hadde opprinnelse i greske Georgios (Γεωργιος). Navnet var dannet av greske georgos (γεωργος), «bonde», som igjen var sammensatt av leddene ge (γη), «jord», og ergon (εργον), «arbeid».
Sulejman Tihić

Liv og virke

Tihić var i 1990 en av grunnleggerne av partiet SDA. I 2001 etterfulgte han Alija Izetbegović som leder av SDA. Fra 2002 til 2006 var han representant for den bosniske folkegruppen i landets presidentskap. I to perioder var han i samsvar med rulleringsordningen, også leder av presidentskapet. Ved presidentskapsvalget i 2006 tapte Tihić for Haris Silajdžić.
Fra og med mars 2007 var Tihić medlem av Folkenes hus, overhuset i Bosnia-Hercegovinas parlament.  
Tihić var gift og hadde tre barn. Han døde 24. september 2014 i Sarajevo.